Na temelju članka 30. Statuta Općine Vladislavci („Službeni glasnik“ Općine Vladislavci broj 3/13, 3/17, 2/18, 4/20, 5/20 – pročišćeni tekst, 8/20, 2/21 i 3/21 – pročišćeni tekst), Općinsko vijeće Općine Vladislavci na svojoj 49. sjednici održanoj dana 25. ožujka 2025. donijelo je

**ZAKLJUČAK**

**O PRIHVAĆANJU POLUGODIŠNJEG IZVJEŠĆA O RADU OPĆINSKOG NAČELNIKA ZA RAZDOBLJE SRPANJ – PROSINAC 2024.**

**I.**

Prihvaća se polugodišnje Izvješće o radu Općinskog načelnika za razdoblje srpanj – prosinac 2024.

Izvješće iz stavka 1. ove točke prilog je ovom Zaključku.

**II.**

 Ovaj Zaključak stupa na snagu danom donošenja i bit će objavljen u „Službenom glasniku“ Općine Vladislavci.

KLASA: 024-04/24-01/05

URBROJ: 2158-41-01-25-04

Vladislavci, 25. ožujka 2025.

**Predsjednik**

**Općinskog vijeća**

Krunoslav Morović, v. r.

 

 **REPUBLIKA HRVATSKA**

**OSJEČKO-BARANJSKA ŽUPANIJA**

|  |  |
| --- | --- |
|  | **OPĆINA VLADISLAVCI****OPĆINSKI NAČELNIK** |

KLASA: 024-04/24-01/05

URBROJ: 2158-41-02-25-03

Vladislavci, 20. ožujka 2025.

 Temeljem članka 35. b Zakona o lokalnoj i područnoj (regionalnoj) samoupravi («Narodne novine» br. 33/01., 60/01., 129/05., 109/07., 125/08.,36/09., 150/11., 144/12., 19/13., 137/15., 123/17., 98/19 i 144/20) te članka 37. Statuta Općine Vladislavci («Službeni glasnik» br. 3/13., 3/17., 2/18., 4/20., 5/20 – pročišćeni tekst., 8/20., 2/21 i 3/21 – pročišćeni tekst ) Općinski načelnik podnosi

**POLUGODIŠNJE IZVJEŠĆE O RADU OPĆINSKOG NAČELNIKA ZA RAZDOBLJE SRPANJ– PROSINAC 2024. GODINE**

Podnosim izvješće o svom radu za razdoblje srpanj – prosinac 2024. godine.

Stanje žiro-računa na dan 31.12.2024. iznosilo je 665.233,37 eura, a stanje blagajne iznosilo je 159,11 eura.

U razdoblju od 1.1.2024. do 31.12.2024. Općina Vladislavci je ostvarila ukupne prihode i primitke u iznosu od 2.845.701,34 eura, a realizacija tekućih rashoda,rashoda za nabavu nefinancijske imovine i izdatke iznosi 2.493.710,86 eura.

***PRIHODI I PRIMICI KOJI SU OSTVARENI U RAZDOBLJU OD 1.1.2024. do 31.12.2024. su:***

* **PRIHODI OD POREZA** u iznosu od 339.987,32 eura.
* **PRIHODI OD POMOĆI IZ INOZEMSTVA I OD SUBJEKATA UNUTAR OPĆEG PRORAČUNA** u iznosu od 1.935.647,58 eura.
* **PRIHODI OD IMOVINE** (kamate na depozite po viđenju, prihodi od naknada za koncesiju, prihodi od zakupa poljoprivrednog zemljišta, prihodi od zakupa poslovnih objekata, naknada za pravo služnosti, zakup javne površine, najam stanova i naknade za zadržavanje nezakonito izgrađenih zgrada u prostoru) u iznosu od 96.560,26 eura.
* **PRIHODI OD UPRAVNIH I ADMINISTRATIVNIH PRISTOJBI, PRISTOJBI PO POSEBNIM PROPISIMA I NAKNADA** (grobna naknada, vodni doprinos, komunalna naknada i komunalni doprinos)u iznosu od 77.337,09 eura.
* **PRIHODI OD PRODAJE NEFINANCIJSKE IMOVINE** ostvareni su u iznosu od 40.021,90, a odnose se na prihodi od prodaje Državnog poljoprivrednog zemljišta na području Općine Vladislavci u iznosu od 34.100,90 eura i prihode od prodaje nekretnina u vlasništvu Općine Vladislavci u iznosu od 5.921,00 eura.
* **PRIMICI OD FINANCIJSKE IMOVINE I ZADUŽIVANJA** ostvareni su u iznosu od 356.147,19 eura, a odnose se na 278,43 eura prihoda od prodaje udjela u GPP-u i na dugoročni kredit za izgradnju Dječjeg vrtića u Vladislavcima u iznosu od 355.868,76 eura.

***RASHODI I IZDACI KOJI SU OSTVARENI U RAZDOBLJU OD 1.1.2024. do 31.12.2024. su:***

* **RASHODI ZA ZAPOSLENE** (odnose se na rashode za plaće zaposlenih i osobe zaposlene putem Programa Javnih radova, i Programa „Zaželi bolji život u Općini Vladislavci 4“ u iznosu od 540.525,81 eura.
* **MATERIJALNI RASHODI** (odnose se na rashode za službena putovanja, naknade za prijevoz, rashodi za stručno usavršavanje zaposlenika, uredski materijal, energija, materijal i dijelovi za tekuće i investicijsko održavanje, sitan inventar, službena, radna i zaštitna odjeća i obuća, rashodi za usluge telefona, pošte i prijevoza, usluge tekućeg i investicijskog održavanja, usluge promidžbe i informiranja, komunalne usluge, zakupnine i najamnine, intelektualne i osobne usluge, premije osiguranja, reprezentacija, pristojbe i naknade i ostale nespomenute rashode poslovanja)u iznosu od 341.310,87 eura.
* **FINANCIJSKI RASHODI** (odnose se na bankarske usluge i usluge platnog prometa, zatezne kamate i ostale nespomenute financijske rashode) u iznosu od 6.907,93 eura.
* **SUBVENCIJE** (odnose se na subvencije poljoprivrednicima kroz Program potpora u poljoprivredi za razdoblje od 2021-2027.) i na sufinanciranje boravka djece s područja Općine Vladislavci u privatnim dječjim vrtićima, a ostvarene su u iznosu od 44.278,39 eura.
* **POMOĆI DANE U INOZEMSTVO I UNUTAR OPĆEG PRORAČUNA –** ovi rashodi ostvareni su u iznosu od 96.244,40 eura, a odnose se na decentralizirana sredstva za vatrogasce i na sufinanciranje boravka djece s područja Općine Vladislavci u dječjim vrtićima u vlasništvu druge jedinice lokalne samouprave.
* **NAKNADE GRAĐANIMA I KUĆANSTVIMA NA TEMELJU OSIGURANJA I DRUGE NAKNADE** ( odnose se na naknade građanima i kućanstvima u novcu i naravi, troškovi za korisnike socijalne skrbi, stipendije, troškovi prijevoza učenika i studenata, troškovi prehrane učenika) u iznosu od 67.031,53 eura.
* **OSTALI RASHODI** ( odnose se na tekuće donacije Udrugama, KUD-ovima i Športskim društvima i na izvanredne rashode) u iznosu od 111.979,15 eura.

**RASHODI ZA NABAVU NEFINANCIJSKE IMOVINE** ostvareni su u iznosu od 1.178.369,73 eura, a odnose se na rashode za izgradnjuceste poljoprivredne namjene u Vladislavcima, izgradnju garaže za vatrogasno vozilo, izgradnju outdoor fitnessa u Hrastinu, rekonstrukciju pješačkih nogostupa u Dopsinu u ulici J.J. Strossmayera, izgradnju i opremanje dječjeg igrališta u Dopsinu te na izgradnju i opremanje Dječjeg vrtića u Vladislavcima.

* **IZDACI ZA FINANCIJSKU IMOVINU I OTPLATE ZAJMOVA** – ostvareni su u iznosu od 107.063,05 eura, a odnose se na povrat dugoročnog kredita za izgradnju Dječjeg vrtića u Vladislavcima.

**Općina Vladislavci je u razdoblju od 1.1.2024. do 31.12.2024. g. ostvarila**

UKUPNE PRIHODI I PRIMITKE 2.845.701,34 eura

UKUPNE RASHODE I IZDATKE 2.493.710,86 eura

VIŠAK PRIHODA I PRIMITAKA 351.990,48 eura

VIŠAK PRIHODA I PRIMITAKA

 – PRENESENI – 49.322,14 eura

VIŠAK PRIHODA I PRIMITAKA

RASPOLOŽIV U SLJEDEĆEM

RAZDOBLJU 401.312,62 eura

U Godišnjem Izvještaju o izvršenju Proračuna Općine Vladislavci će biti detaljno obrazloženi ostvareni prihodi i rashodi za razdoblje od 1.1.2024. do 31.12.2024. godine.

**Od tekućih poslova u drugom polugodištu 2024. godine istaknuo bih:**

* Nastavili smo suradnju sa LAG-om Vuka-Dunav,
* Provodili smo aktivnost zimskog održavanja cesta te aktivnost deratizacije,
* Nastavili smo financirati troškove stomatološke ordinacije, troškove predškolske ustanove te troškove stanovanja socijalno ugroženih obitelji,
* Završili projekt rekonstrukcije nogostupa u Dopsinu sufinanciranih sredstvima Ministarstva graditeljstva,
* Prijavili na natječaj MRRFEU izgradnju vatrogasne garaže i izgradnju ceste do groblja u Vladislavcima te smo za oba projekta dobili ugovore i sredstva,
* Krenuli smo sa realizacijom projekta prekogranične suradnje IPARD HRV-SRB prijavili postavljanje solarnih panela na svim objektima društvene namjene i odobrena su sredstva u iznosu oko 400.000,00 eur
* Završavamo realizaciju projekta izgradnja dječjeg vrtića u Vladislavcima u vrijednosti više od 880.000,00 eur,
* Završavamo izgradnju vatrogasne garaža u Vladislavcima,
* Provodimo program financiranja školskih obroka za djecu predškolskog programa,
* Prevencijom zaštite od požara smo su u skladu sa zakonskim regulativama financirali rad dobrovoljnih vatrogasnih društava Vladislavci i Hrastin,
* Pomagali smo u opskrbi stanovništva pitkom vodom,
* Sa ciljem unaprjeđenja nogometnog športa i poboljšanjem uvjeta za bavljenje športom osim opremanja objekata i nogometnih terena Općina Vladislavci je pomogla u radu nogometnih klubova te opremila novom opremom djecu u nogometnom klubu,
* Financirali smo rad udruga na području Općine Vladislavci sukladno financijskim sredstvima,
* Mladima sufinanciramo polaganje vozačkog ispita,
* Pomažemo mlade obitelji sufinanciranjem vrtića djeci,
* Uspješno provodimo projekt ZAŽELI 4 u sklopu kojega smo zaposlili 33 dugotrajno nezaposlene žene,
* Sustavno prema uputama Zavoda za javno zdravstvo OBŽ provodili tretiranje komaraca
* Objavili natječaj i dodijelili stipendije studentima i najboljim srednjoškolcima,
* Svim umirovljenicima sa primanjima manjim od 397,00 eura i osobama starijim od 65 godina isplatili Božićnice,
* Zajedno sa mještanima, proveli manifestaciju 19. Ivanjsko jahanje,
* Zajedno sa udrugama organizirali adventske večeri u našim naseljima,
* Povodom blagdana sv. Nikole, svoj djeci smo podijelili poklon pakete,
* Završili izgradnju nove ceste do groblja u Vladislavcima, te obnovili kuće oproštaja u sva tri naselja,
* Potpisali novi ugovor za izgradnju biciklističkih staza u Vladislavcima,
* Postavili novu ogradu oko groblja u Dopsinu,
* Osvježili fasade na društvenim objektima pranjem fasada i krovova,
* Potpisali ugovore o stipendiranju studenata za novu akademsku godinu,
* Sufinancirali manifestaciju Hrastinfest koju provodi Udruga mladih u Hrastin,
* Za umirovljenike organizirali izlete na Park prirode Jankovac i jezero u Orahovicu,
* Izgradili novo dječje igralište u Dopsinu, sufinancirano sredstvima Ministarstva demografije,
* Sufinancirali kupovinu traktorske kosilice za održavanje nogometnog terena na NK Goleo,
* Nastavili sufinancirati prijevoz studenata i učenika,
* Učenicima prvašićima financirali nabavku školske opreme za početak školovanja,
* Potpisali ugovor za izradu digitalnog prostornog plana,
* Svim učenicima kupili školske bilježnice za novu školsku godinu,
* Sa udrugom Bosanski prsten organizirali manifestaciju Susreti čuvara tradicije,
* Najboljim učenicima dodijelili narade za uspjeh u iznosu od 250,00 eura,
* Putem programa javnih radova, zaposlili smo jednu osobu na rad od 6 mjeseci

Poslove odvoza komunalnog otpada obavljala je tvrtka UNIKOM d.o.o, s kojom je ranije sklopljen ugovor. Poslovi su obavljani redovito bez zastoja, u skladu s mogućnostima proračuna. Od značajnijih ovlasti koje su općinskom načelniku dodijeljene Zakonom o lokalnoj i područnoj (regionalnoj) samoupravi, nisam se koristio niti jednom. U navedenom vremenskom roku sam sudjelovao na 135 radnih sastanaka sa inicijativom pokretanja projekata i razvoja naselja te u sklopu toga sam u više navrata bio u direktnom kontaktu sa nadležnim institucijama kao što su ministarstva, agencije, uredi i Osječko-baranjska županija. Jedinstveni upravni odjel savjesno je i uredno obavljao poslove u svojim zakonskim okvirima. Poduzimane su mjere za redovitu naplatu prihoda. Upravitelj Komunalnog pogona je Pročelnica Jedinstvenog upravnog odjela Gordana Pehar Kovačević koja je usmjeravala djelatnike Komunalnog pogona i brinula o redovitom i urednom obavljanju poslova. Poslovi komunalnog pogona sastojali su se od radova na održavanju javnih površina i objekata u vlasništvu Općine. Uzevši u obzir sve navedeno i s obzirom na male prihode osobno sam zadovoljan sa svime što smo uspjeli napraviti u drugom polugodištu 2024. godine. Bez obzira na svakodnevne prepreke i poteškoće vjerujem da sa zajedničkim trudom i ciljem razvoja Općine Vladislavci možemo ostvariti puno više te da zajednički svakom mještaninu Općine Vladislavci možemo pomoći u poteškoćama.

**Općinski načelnik**

Marjan Tomas, v. r.